Αναφορά

# Σημειώσεις σχετικά με την οθόνη

## Σημειώσεις σχετικά με την οθόνη αφής

- Το tablet χρησιμοποιεί χωρητική οθόνη αφής. Αγγίξτε την οθόνη απευθείας με την άκρη του δακτύλου σας. Μην τη γρατζουνάτε ή την αγγίζετε με αιχμηρό αντικείμενο όπως βελόνα, στυλό ή νύχι. Δεν μπορείτε να χειριστείτε την οθόνη αφής με γραφίδα.

- Εάν αγγίξετε την οθόνη φορώντας γάντια, η οθόνη αφής ενδέχεται να ανταποκριθεί λανθασμένα ή να μην λειτουργήσει καθόλου.

- Μη χειρίζεστε το tablet όταν υπάρχουν αντικείμενα στην οθόνη αφής.

- Εάν αγγίξετε την οθόνη με οτιδήποτε πέραν της άκρης του δακτύλου σας, ενδέχεται να μην ανταποκριθεί κανονικά.

- Μη φέρνετε την οθόνη αφής κοντά σε άλλες ηλεκτρικές συσκευές. Ηλεκτροστατικά φορτία ενδέχεται να προκαλέσουν δυσλειτουργία της οθόνης αφής.

- Εάν υπάρχουν σταγονίδια νερού επάνω στην οθόνη αφής, ή την αγγίξετε με βρεγμένα ακροδάκτυλα, η οθόνη αφής ενδέχεται να μην ανταποκριθεί σωστά.

- Μην τοποθετείτε την οθόνη αφής σε μέρη με αυξημένη υγρασία. Η οθόνη αφής ενδέχεται να δυσλειτουργεί σε συνθήκες υψηλής υγρασίας ή όταν εκτεθεί στο νερό.

## Σημειώσεις σχετικά με την οθόνη LCD

- Μην αφήνετε την οθόνη LCD εκτεθειμένη στον ήλιο. Φροντίστε να παρεμποδίζεται η απευθείας ηλιακή ακτινοβολία όταν χρησιμοποιείτε το tablet κοντά σε παράθυρο.

- Εάν χρησιμοποιείτε το tablet σε συνθήκες χαμηλής θερμοκρασίας, ενδέχεται να παρουσιαστεί είδωλο στην οθόνη LCD. Δεν πρόκειται για δυσλειτουργία. Η οθόνη θα επανέλθει στην κανονική της κατάσταση όταν το tablet βρεθεί σε κανονική θερμοκρασία.

- Η οθόνη LCD ενδέχεται να ζεσταθεί κατά τη διάρκεια της χρήσης. Κάτι τέτοιο είναι φυσιολογικό και δεν πρόκειται για δυσλειτουργία.

- Η οθόνη LCD κατασκευάζεται με τη χρήση τεχνολογίας υψηλής ακρίβειας. Ενδέχεται, ωστόσο, να παρατηρήσετε μικρά μαύρα σημεία και/ή φωτεινά σημεία (κόκκινα, μπλε ή πράσινα) επάνω στην οθόνη LCD. Κάτι τέτοιο είναι το φυσιολογικό αποτέλεσμα της διαδικασίας κατασκευής και δεν πρόκειται για δυσλειτουργία.

- Η οθόνη LCD είναι κατασκευασμένη από γυαλί. Εάν το γυαλί υποστεί ζημιά (ραγίσει, κτλ.), μην αγγίξετε την οθόνη αφής και μην προσπαθήσετε να την επισκευάσετε από μόνοι σας. Χειριστείτε την οθόνη LCD με προσοχή καθώς είναι ευαίσθητη σε ζημιές από πτώση ή από μηχανικό κραδασμό. Δεν παρέχουμε καμία εγγύηση για τυχόν ζημιές που θα προκληθούν από τους πελάτες λόγω λανθασμένου χειρισμού.