Αναφορά

# Σημειώσεις σχετικά με τη χρήση

## Κάλυμμα

- Κλείστε καλά το κάλυμμα κάρτας μνήμης SD.

- Μην ανοίγετε/κλείνετε το κάλυμμα θύρας πολλαπλών χρήσεων όταν χρησιμοποιείτε το tablet σε εξωτερικούς χώρους ή με βρεγμένα, ιδρωμένα ή γεμάτα άμμο χέρια. Εάν εισέλθει νερό ή άμμος στο εσωτερικό του tablet ενδέχεται να προκληθούν δυσλειτουργίες.

- Κρατήστε το κάλυμμα θύρας πολλαπλών χρήσεων μακριά από μικρά παιδιά για να μην προκληθεί κατά λάθος κατάποση.

- Το tablet έχει χαρακτηριστικά προστασίας από υγρά*1 αντιστοίχων με το πρότυπο IPX4 (Προστασία από πιτσίλημα νερού από κάθε κατεύθυνση) του IEC 60529 (Βαθμοί προστασίας που παρέχονται από περιβλήματα (Κωδικός IP)) αλλά δεν είναι πλήρως αδιάβροχο. Μη χρησιμοποιείτε το tablet στο νερό και μη ρίχνετε μεγάλες ποσότητες νερού στο tablet. Σε περίπτωση κακής χρήσης, ενδέχεται να εισέλθει νερό στο εσωτερικό του tablet και να προκληθεί πυρκαγιά, ηλεκτροπληξία ή δυσλειτουργίες [Πληροφορίες].

*1 Τα χαρακτηριστικά προστασίας από τα υγρά ισχύουν για αποσταγμένο νερό και νερό βρύσης. Τα χαρακτηριστικά προστασίας από τα υγρά ισχύουν όταν το tablet βρίσκεται σε βάση, όπως τη βάση tablet Sony (SGPDS4, πωλείται χωριστά, μη διαθέσιμη σε ορισμένες χώρες/περιοχές) και όταν όλα τα καλύμματα είναι κλεισμένα καλά.

## Φροντίδα του tablet

- Καθαρίστε το σώμα με ένα μαλακό, στεγνό πανί ή με πανί ελαφρά νοτισμένο σε διάλυμα ήπιου καθαριστικού. Μη χρησιμοποιείτε διάλυμα καθαριστικού για τον καθαρισμό της οθόνης αφής. Μη χρησιμοποιείτε άγριο/σκληρό σφουγγάρι, σκόνη τριψίματος ή διαλύτη όπως αλκοόλ ή βενζίνη, καθώς αυτά ενδέχεται να προκαλέσουν ζημιά στο φινίρισμα του tablet.

- Εάν το tablet εκτεθεί σε υγρασία, για παράδειγμα σε βροχή ή υπερβολική υγρασία, σκουπίστε το tablet με μαλακό και στεγνό πανί. Μην το στεγνώνετε σε φούρνο ή στεγνωτήριο.

- Καθαρίστε το φακό της ενσωματωμένης κάμερας με βουρτσάκι με αέρα ή μαλακό βουρτσάκι. Εάν ο φακός είναι πολύ βρώμικος, σκουπίστε τον με ένα μαλακό και στεγνό πανί. Μην τρίβετε το φακό, καθώς είναι ευαίσθητος στην πίεση.

## Περιβάλλον χρήσης

- Μη χρησιμοποιείτε ή αφήνετε το tablet σε μέρη με πολύ υψηλές θερμοκρασίες (περίπου 35 °C ή υψηλότερες) ή πολύ χαμηλές θερμοκρασίες (περίπου 5 °C ή χαμηλότερες) ή σε μέρη με πολλή υγρασία, όπως μπάνια και σάουνες. Εάν χρησιμοποιήσετε ή αφήσετε το tablet εκτός του εύρους που περιγράφεται, το tablet ενδέχεται να απενεργοποιηθεί αυτόματα για την προστασία των εσωτερικών κυκλωμάτων.

- Μη μεταφέρετε το tablet απευθείας από ψυχρό μέρος σε θερμό μέρος. Η απότομη αλλαγή θερμοκρασίας προκαλεί υγροποίηση και η υγρασία ενδέχεται να συμπυκνωθεί στο εσωτερικό του tablet. Εάν συμβεί κάτι τέτοιο, αφήστε το tablet σε θερμοκρασία δωματίου μέχρι να στεγνώσει πριν το χρησιμοποιήσετε.

## Δείγματα δεδομένων

- Στο tablet είναι εγκατεστημένα δείγματα δεδομένων από το εργοστάσιο για να δείτε πώς αναπαράγονται η μουσική, τα βίντεο, οι φωτογραφίες και τα βιβλία. Εάν διαγράψετε τα δείγματα δεδομένων, δεν μπορείτε να τα επαναφέρετε. Λάβετε υπόψη ότι η Sony δε θα αντικαταστήσει τυχόν δείγματα δεδομένων εάν διαγραφούν.