Ενέργεια

# Σύνδεση στο Wi-Fi

Ρυθμίστε τη σύνδεση Wi-Fi στο tablet για να συνδεθείτε στο διαδίκτυο. Συνδέστε το tablet στο Wi-Fi router (σημείο πρόσβασης) με τρόπο ανάλογο της κατάστασης: στο σπίτι ή στο γραφείο ή χρησιμοποιώντας δημόσια ασύρματη υπηρεσία, κτλ.

1. Αγγίξτε [ Εφαρμογές & γραφικά στοιχεία] - [ Ρυθμίσεις] - [Wi-Fi].

Τα δίκτυα Wi-Fi που ανιχνεύονται εμφανίζονται στη δεξιά πλευρά της οθόνης.

Ένδειξη στην οθόνη | Περιγραφή
1 | Δίκτυο SSID | Το όνομα του ασύρματου δικτύου.
2 | Ασφάλεια | Το πρωτόκολλο ασφάλειας του Wi-Fi router.
3 | Διαθεσιμότητα ασφάλειας | Όταν χρησιμοποιείτε Wi-Fi router με λειτουργίες ασφάλειας, το εικονίδιο κλειδώματος θα εμφανίζεται κάτω δεξιά του εικονιδίου.

1. Πραγματοποιήστε τη ρύθμιση Wi-Fi με έναν από τους ακόλουθους τρόπους.

- Πραγματοποιήστε σύνδεση πιέζοντας το κουμπί WPS στο Wi-Fi router:

Εάν χρησιμοποιείτε Wi-Fi router συμβατό με WPS, πιέστε το κουμπί WPS και οι ρυθμίσεις σύνδεσης και ασφάλειας θα πραγματοποιηθούν αυτόματα.

- Συνδεθείτε από τη λίστα δικτύων Wi-Fi:

Εάν είστε στο σπίτι ή χρησιμοποιείτε δημόσια ασύρματη υπηρεσία, συνδέστε το tablet σε δίκτυο διαθέσιμο από τη λίστα δικτύων Wi-Fi.

Συμβουλή

- Εάν δεν εμφανίζεται το δίκτυο που θέλετε να χρησιμοποιήσετε στο βήμα 1, αγγίξτε (Μενού επιλογών) - [Σάρωση] πάνω και δεξιά της οθόνης.

- Εάν η λειτουργία Wi-Fi είναι ενεργοποιημένη όταν υπάρχει διαθέσιμη μια σύνδεση δικτύου Wi-Fi, το tablet θα επανασυνδεθεί αυτόματα εάν έχει πραγματοποιήσει σύνδεση με αυτό το δίκτυο στο παρελθόν.

Σημείωση

- Τυχόν επικοινωνίες και χρεώσεις επικοινωνίας που ισχύουν για τη χρήση του Wi-Fi router αποτελούν ευθύνη του πελάτη.

- Για λεπτομέρειες σχετικά με το SSID του δικτύου και τη διαμόρφωση ασφάλειας, ανατρέξτε στις οδηγίες λειτουργίας που παρέχονται με το Wi-Fi router.

- Όταν συνδέεστε σε δημόσια ασύρματη υπηρεσία, ανατρέξτε στην ιστοσελίδα του παρόχου, κτλ. για οδηγίες.

Σχετικό θέμα
Ενεργοποίηση/απενεργοποίηση λειτουργίας Wi-Fi
Σύνδεση με την πίεση του κουμπιού WPS στο Wi-Fi router
Σύνδεση από τη λίστα δικτύων Wi-Fi
Έλεγχος της σύνδεσης Wi-Fi
Σημειώσεις σχετικά με τη χρήση της λειτουργίας Wi-Fi
Σημειώσεις σχετικά με το χειρισμό του tablet