Αναφορά

# Χαρακτηριστικά προστασίας από τα υγρά

## Χαρακτηριστικά προστασίας από τα υγρά για το tablet

Το tablet έχει χαρακτηριστικά προστασίας από υγρά*1 αντίστοιχα με το πρότυπο IPX4 (Προστασία από πιτσίλημα νερού από κάθε κατεύθυνση) του IEC 60529 (Βαθμοί προστασίας που παρέχονται από περιβλήματα (Κωδικός IP)) αλλά δεν είναι πλήρως αδιάβροχο. Μη χρησιμοποιείτε το tablet στο νερό και μη ρίχνετε μεγάλες ποσότητες νερού στο tablet.
Σε περίπτωση κακής χρήσης, ενδέχεται να εισέλθει νερό στο εσωτερικό του tablet και να προκληθεί πυρκαγιά, ηλεκτροπληξία ή δυσλειτουργία.
Κατανοήστε τις παρακάτω προφυλάξεις πριν χρησιμοποιήσετε το tablet.
*1 Τα χαρακτηριστικά προστασίας από τα υγρά ισχύουν όταν το tablet βρίσκεται σε βάση, όπως τη βάση tablet Sony (SGPDS4, πωλείται χωριστά, μη διαθέσιμη σε ορισμένες χώρες/περιοχές) και όταν όλα τα καλύμματα είναι κλεισμένα καλά.

### Υγρά για τα οποία ισχύει η προστασία

- Προστασία ενάντια σε αποσταγμένο νερό και νερό βρύσης

- Χωρίς προστασία ενάντια υγρών πέραν αυτών που καθορίζονται παραπάνω (σαπουνόνερο, νερό με καθαριστικά ή άλατα μπάνιου, σαμπουάν, νερό θερμής πηγής, νερό πισίνας, θαλασσινό νερό, κτλ.)

Τα χαρακτηριστικά προστασίας από τα υγρά βασίζονται σε μετρήσεις που πραγματοποίησε η Sony υπό τις συνθήκες που περιγράφονται παραπάνω.
Λάβετε υπόψη ότι δυσλειτουργίες που προκαλούνται από την έκθεση στο νερό λόγω κακής χρήσης δεν καλύπτονται από την εγγύηση.

## Σημειώσεις σχετικά με τη φόρτιση

### Ο παρεχόμενος μετασχηματιστής εναλλασσόμενου ρεύματος και το καλώδιο USB για θύρα πολλαπλών χρήσεων (SGPUC2) δε διαθέτουν χαρακτηριστικά προστασίας από υγρά.

Προσέξτε να μη ρίξετε νερό στο μετασχηματιστή εναλλασσόμενου ρεύματος.
Μη χρησιμοποιείτε το μετασχηματιστή εναλλασσόμενου ρεύματος με βρεγμένα χέρια ή όταν είναι βρεγμένο το tablet. Κάτι τέτοιο ίσως αποτελέσει κίνδυνο ηλεκτροπληξίας.
Λάβετε υπόψη τις παρακάτω προφυλάξεις όταν φορτίζετε το tablet.

- Προσέξτε να μη χρησιμοποιείτε το μετασχηματιστή εναλλασσόμενου ρεύματος σε βρεγμένα μέρη.

- Βεβαιωθείτε ότι το tablet δεν είναι βρεγμένο πριν από τη φόρτιση. Εάν το tablet υγρανθεί με σταγονίδια νερού, σκουπίστε καλά τα σταγονίδια με ένα στεγνό πανί και αφήστε το tablet σε θερμοκρασία δωματίου μέχρι να στεγνώσει πριν το φορτίσετε.

## Προφυλάξεις κατά τη χρήση του tablet στην κουζίνα ή σε άλλα μέρη όπου υπάρχει κίνδυνος υγρών

### Μη χρησιμοποιείτε το tablet όσο είναι συνδεδεμένο με το μετασχηματιστή εναλλασσόμενου ρεύματος.

Φροντίστε να χρησιμοποιείτε το tablet με τροφοδοσία από την εσωτερική μπαταρία.
Ο χειρισμός του μετασχηματιστή εναλλασσόμενου ρεύματος με βρεγμένα χέρια ή όταν είναι βρεγμένο το tablet ενδέχεται να προκαλέσει ηλεκτροπληξία.

### Τα χαρακτηριστικά προστασίας από τα υγρά ισχύουν μόνο όταν είναι καλά κλεισμένα όλα τα καλύμματα.

Όταν κλείνετε τα καλύμματα, βεβαιωθείτε ότι μικρά ξένα σώματα (όπως μαλλιά και άμμος) δεν παγιδεύονται με τα καλύμματα. Εάν μπει νερό στην υποδοχή (ακουστικά με μικρόφωνο), σκουπίστε το νερό και αφήστε το tablet σε σημείο με καλό αερισμό και σκιά μέχρι να στεγνώσει τελείως προτού επιχειρήσετε να το χρησιμοποιήσετε.

### Μην χρησιμοποιείτε ή αφήνετε το tablet σε υγρό μέρος, όπως σε μπάνιο ή σάουνα.

### Μη χρησιμοποιείτε το tablet με συνδεδεμένα ακουστικά ή ακουστικά με μικρόφωνο.

### Μη χρησιμοποιείτε το tablet στο νερό και μη ρίχνετε μεγάλες ποσότητες νερού σε αυτό.

Εάν το tablet βραχεί, σκουπίστε το με ένα μαλακό και στεγνό πανί, κτλ.

### Μην αφήνετε υγρά όπως σαπουνόνερο, σαμπουάν, νερό που περιέχει καθαριστικά ή άλατα μπάνιου, νερό θερμής πηγής, νερό πισίνας ή θαλασσινό νερό, να πέσουν επάνω ή να μπουν στο tablet. Μην αφήνετε ξένα σώματα όπως άμμο ή λάσπη να πέσουν επάνω στο tablet.

Εάν κάτι εισέλθει κατά λάθος στο tablet, σκουπίστε το tablet με ένα μαλακό και στεγνό πανί. Μη χρησιμοποιείτε καθαριστικά, χημικά ή υγρά μαντιλάκια, κτλ. Μη στεγνώνετε το tablet ρίχνοντας ζεστό αέρα από πιστολάκι μαλλιών, βάζοντας το tablet στο φούρνο, κτλ.

### Μη χρησιμοποιείτε το tablet σε μέρη όπου μπορεί να πέσει νερό επάνω στο tablet με ορμή.

Το tablet δεν είναι ανθεκτικό σε νερό υπό πίεση. Η έκθεση του tablet σε νερό υψηλής πίεσης, όπως βρύσης ή ντους, ενδέχεται να προκαλέσει δυσλειτουργίες.

### Μην εκθέτετε το tablet σε θερμότητα, όπως σε ζεστό ντους, πιστολάκι μαλλιών, ή ζεστά σημεία, όπως δίπλα σε φούρνο.

Το tablet δεν είναι ανθεκτικό στη θερμότητα. Χρησιμοποιήστε το tablet σε εύρος θερμοκρασίας από 5 °C έως 35 °C.
Σημείωση

- Το κάλυμμα θύρας πολλαπλών χρήσεων είναι απαραίτητο για τα χαρακτηριστικά προστασίας από τα υγρά. Φυλάξτε το κάλυμμα θύρας πολλαπλών χρήσεων σε ασφαλές σημείο.

- Χρησιμοποιήστε το tablet με τοποθετημένα το κάλυμμα θύρας πολλαπλών χρήσεων και το κάλυμμα υποδοχής κάρτας μνήμης SD. Διαφορετικά, δε θα μπορείτε να εκμεταλλευτείτε τα χαρακτηριστικά προστασίας από τα υγρά του tablet.

Σχετικό θέμα
Μέρη και στοιχεία ελέγχου