Ενέργεια

# Δημιουργία αντιγράφων ασφαλείας στο tablet

Θα πρέπει να αντιγράφετε τα δεδομένα στο tablet και να τα αποθηκεύετε σε άλλο μέσο αποθήκευσης (δημιουργία αντιγράφου ασφαλείας). Διάφορα δεδομένα, όπως εγγεγραμμένες εικόνες, μουσική που έχει ληφθεί και βίντεο, θα συγκεντρώνονται στο tablet καθώς το χρησιμοποιείτε. Εάν προκύψουν μη αναμενόμενα προβλήματα με το tablet, ενδέχεται να υποστούν ζημιά ή να χαθούν τα δεδομένα. Ως μέτρο προφύλαξης για την περίπτωση τέτοιων ατυχημάτων, θα πρέπει να πραγματοποιείτε συχνά αντίγραφα ασφαλείας έτσι ώστε να μπορείτε να επαναφέρετε σημαντικά δεδομένα.
Σημείωση

- Δεν είναι δυνατή η δημιουργία αντιγράφων ασφαλείας για ορισμένα δεδομένα στο tablet.

- Ενδέχεται να μην υπάρχει τρόπος δημιουργίας αντιγράφου ασφαλείας για ορισμένες ρυθμίσεις και εφαρμογές. Κάντε γραπτές σημειώσεις και φυλάξτε τις σε ασφαλές σημείο.

## Δεδομένα για δημιουργία αντιγράφων ασφαλείας

Μπορείτε να αντιγράψετε και να αποθηκεύσετε τα ακόλουθα δεδομένα με το tablet για δημιουργία αντιγράφων ασφαλείας.

- Αρχεία μουσικής/ταινιών/ηλεκτρονικών βιβλίων χωρίς προστασία πνευματικών δικαιωμάτων

- Εικόνες/ταπετσαρίες

Αυτά τα δεδομένα αποθηκεύονται στους ακόλουθους φακέλους.

- Αρχεία μουσικής: \Music

- Αρχεία ταπετσαρίας: \Pictures

- Αρχεία ταινίας: \Movies

- Αρχεία εικόνας: \DCIM

## Αντίγραφο ασφαλείας δεδομένων (αντιγραφή)

Χρησιμοποιήστε την εφαρμογή [File transfer] για να αποθηκεύσετε τα δεδομένα σε εμπορικά διαθέσιμη κάρτα μνήμης SD.

1. Αγγίξτε [ Εφαρμογές & γραφικά στοιχεία] και στη συνέχεια [ File transfer] για την εκκίνηση της εφαρμογής [File transfer].

1. Εισάγετε την κάρτα μνήμης SD στην υποδοχή κάρτας μνήμης SD.

1. Επιλέξτε το αρχείο/φάκελο που θέλετε να αντιγράψετε από το tablet.

1. Αγγίξτε .

Ένας φάκελος με το όνομα "\transferred" δημιουργείται στην κάρτα μνήμης SD και τα δεδομένα αντιγράφονται σε αυτό το φάκελο.
Σημείωση

- Καθώς τα βίντεο που έχουν αγοραστεί από το Video Unlimited*1 έχουν προστασία πνευματικών δικαιωμάτων, δεν είναι δυνατή η δημιουργία αντιγράφων ασφαλείας με τον παραπάνω τρόπο. Αντιγράψτε τα σε υπολογιστή χρησιμοποιώντας το λογισμικό υπολογιστή "Media Go". Εδώ θα μάθετε περισσότερα για την εφαρμογή Media Go.

http://mediago.sony.com/enu/introduction/

*1 Το Video Unlimited είναι μια υπηρεσία βίντεο διαθέσιμη στο Sony Entertainment Network.
Σχετικό θέμα
Έλεγχος ελεύθερου χώρου
Εισαγωγή/Εξαγωγή περιεχομένου από κάρτα μνήμης SD