Αναφορά

# Σημειώσεις σχετικά με τις κάρτες μνήμης SD

- Κρατήστε μακριά από νήπια. Οι κάρτες μνήμης SD είναι επικίνδυνες σε περίπτωση κατάποσης.

- Μην αγγίζετε τις επαφές με δάκτυλα ή μεταλλικά αντικείμενα.

- Οι κάρτες μνήμης SD περιέχουν ευαίσθητα ηλεκτρονικά εξαρτήματα. Μην τις υποβάλλετε σε υπερβολικές δυνάμεις, μην τις κάμπτετε και μην τις ρίχνετε κάτω.

- Μην τις αποσυναρμολογείτε και μην τις τροποποιείτε.

- Αποφύγετε την υγρασία.

- Μη χρησιμοποιείτε ή αποθηκεύετε στις ακόλουθες θέσεις:

- Σημεία με υψηλή θερμοκρασία, όπως εσωτερικό κλειστού οχήματος στον ήλιο

- Σημεία με απευθείας έκθεση στο ηλιακό φως

- Περιβάλλοντα με υγρασία ή διαβρωτικά

- Σημεία με υπερβολική σκόνη

- Φροντίστε να χρησιμοποιείτε κάρτες μνήμης SD που είναι συμβατές με τα πρότυπα που υποστηρίζονται από το tablet. Κάρτα λανθασμένου μεγέθους ενδέχεται να μπλοκάρει στην υποδοχή, προκαλώντας ζημιά στη συσκευή tablet.

- Δεν μπορείτε να εγγράψετε δεδομένα σε κάρτα μνήμης SD που έχει προστασία εγγραφής.

- Συνιστάται η πραγματοποίηση αντιγράφου ασφαλείας σημαντικών δεδομένων.

- Για να αποφύγετε την απώλεια αποθηκευμένων δεδομένων, διατηρείστε τις κάρτες μνήμης SD μακριά από στατικό ηλεκτρισμό ή ηλεκτρικό θόρυβο που ενδέχεται να προκαλέσει παρεμβολές στην κάρτα.

- Κατά τη μεταφορά καρτών μνήμης SD, φροντίστε να τις τοποθετείτε στη θήκη τους για την αποφυγή ηλεκτροστατικής ζημιάς.

- Πριν χρησιμοποιήσετε κάρτα μνήμης SD με συσκευή πέραν του tablet, για παράδειγμα ψηφιακή φωτογραφική μηχανή ή φορητή συσκευή αναπαραγωγής μουσικής, διαμορφώστε (αρχικοποιήστε) την κάρτα μνήμης SD χρησιμοποιώντας αυτή τη συσκευή.

Ορισμένες συσκευές ενδέχεται να μην υποστηρίζουν τη διαμόρφωση αρχείων για συσκευές tablet και να σας εμφανίζουν μήνυμα που προτρέπει στη διαμόρφωση της κάρτας. Εάν δείτε τέτοιο μήνυμα, αντιγράψτε τα δεδομένα από την κάρτα στο tablet (ή σε άλλες συσκευές μέσω του δικτύου) και διαμορφώστε την κάρτα χρησιμοποιώντας συσκευή διαφορετική του tablet. Λάβετε υπόψη ότι η διαμόρφωση κάρτας θα προκαλέσει τη διαγραφή όλων των δεδομένων που περιέχονται σε αυτή. Για περισσότερες λεπτομέρειες, ανατρέξτε στο εγχειρίδιο της συσκευής που χρησιμοποιείτε.

- Μην εισάγετε ξένα σώματα στην υποδοχή κάρτας μνήμης SD.

- Η υποδοχή κάρτας μνήμης SD μπορεί να χρησιμοποιηθεί μόνο για ανάγνωση/εγγραφή καρτών που υποστηρίζονται και δεν μπορεί να χρησιμοποιηθεί για άλλους σκοπούς.